TÕLGE  
Euroopa Liidu ja Liechtensteini Vürstiriigi vaheline salastatud teabe vahetamise julgeolekukorda 
käsitlev  
LEPING  
EUROOPA LIIT, edaspidi „EL” ning  
LIECHTENSTEINI VÜRSTIRIIK, edaspidi „Liechtenstein”,  
edaspidi „lepinguosalised”,  
ARVESTADES, et lepinguosaliste eesmärk on igal viisil tugevdada oma julgeolekut ja tagada oma kodanikele kõrgetase ­
meline kaitse turvalisusel rajaneval alal,  
ARVESTADES, et lepinguosalised on ühel nõul, et julgeolekuga seotud ühist huvi pakkuvates küsimustes tuleks arendada 
nendevahelisi konsultatsioone ja koostööd,  
ARVESTADES, et seejuures on lepinguosalistel pidev vajadus vahetada salastatud teavet,  
TÕDEDES, ET põhjalikud ja tõhusad konsultatsioonid ning koostöö võivad nõuda juurdepääsu ELi ja Liechtensteini 
salastatud teabele ja materjalile ning salastatud teabe ja materjali vahetamist lepinguosaliste vahel;  
OLLES TEADLIKUD, et selline juurdepääs salastatud teabele ja sellega seotud materjalidele ning nende vahetamine nõuab 
asjakohaseid julgeolekumeetmeid,  
ON KOKKU LEPPINUD JÄRGMISES:  
Artikkel 1  
Liechtensteini Vürstiriigi ja Euroopa Liidu vahelise salastatud 
teabe vahetamise julgeolekukorda käsitlevat lepingut (edaspidi 
„leping”) kohaldatakse mis tahes kujul esineva salastatud teabe 
või materjali suhtes, mida lepinguosalised teineteisele edastavad 
või omavahel vahetavad, et täita igal viisil lepinguosaliste julge ­
oleku tugevdamise eesmärke.  
Artikkel 2  
Käesolevas lepingus tähendab „salastatud teave” ühe lepinguosa ­
lise poolt kindlaks määratud teavet (mis tahes vormis edasian ­
tavaid teadmisi) või materjali, mida tuleb kaitsta loata avalikus ­
tamise eest ja millele on määratud asjakohane salastatuse kate ­
gooria.  
Artikkel 3  
Käesolevat lepingut kohaldatakse järgmiste ELi institutsioonide 
ja asutuste suhtes: Euroopa Ülemkogu, Euroopa Liidu Nõukogu 
(edaspidi nõukogu), nõukogu peasekretariaat, liidu välisasjade ja 
julgeolekupoliitika kõrge esindaja, Euroopa välisteenistus ja 
Euroopa Komisjon. Käesolevas lepingus kasutatakse nimetatud 
institutsioonidele ja asutustele viitamisel lühendit „EL”.  
Artikkel 4  
Kumbki lepinguosaline:  
a) kaitseb ja turvab käesolevale lepingu kohast salastatud teavet, 
mille teine lepinguosaline on edastanud või mida temaga on 
vahetatud;  b) tagab, et käesoleva lepingu kohaselt edastatud või vahetatud 
salastatud teabel säilib salastatuse kategooria märge, mille 
edastav lepinguosaline on sellele määranud. Vastuvõttev le ­
pinguosaline kaitseb ja turvab salastatud teavet kooskõlas 
oma julgeolekueeskirjade nende sätetega, mis käsitlevad asja ­
kohase salastustasemega teavet või materjale, nagu on ette 
nähtud julgeolekukorraga, mis kehtestatakse artikli11 koha ­
selt;  
c) kasutab sellist salastatud teavet üksnes eesmärgil, mille on 
määranud teabe autor ja milleks kõnealust teavet edastati 
või vahetati;  
d) ei avalikusta sellist salastatud teavet kolmandatele isikutele 
ega artiklis 3 osutamata ELi institutsioonidele ja asutusele 
ilma teabe autori eelneva kirjaliku nõusolekuta;  
e) ei võimalda üksikisikutele juurdepääsu salastatud teabele, 
välja arvatud juhul, kui neil on teadmisvajadus ning kui 
nad on läbinud nõuetekohase julgeolekukontrolli.ET L 187/2 Euroopa Liidu Teataja 21.7.2010
Artikkel 5  
1. Salastatud teavet võib üks lepinguosaline („edastav lepin ­
guosaline”) avalikustada või levitada teisele lepinguosalisele 
(„vastuvõttev lepinguosaline”) kooskõlas allikakontrolli põhimõt ­
tega.  
2. Teabe levitamiseks vastuvõtjatele, kes ei ole lepinguosaline, 
teeb vastuvõttev lepinguosaline pärast edastava lepinguosalise 
kirjaliku nõusoleku saamist salastatud teabe avalikustamist või 
levitamist käsitleva otsuse kooskõlas allikakontrolli põhimõttega, 
mis on määratletud tema julgeolekueeskirjades.  
3. Lõigete 1 ja 2 rakendamise korral ei ole üldine avaldamine 
võimalik, kui lepinguosalised ei ole kokku leppinud ega kehtes ­
tanud teatavate teabeliikide käsitlemise korda.  
Artikkel 6  
Iga lepinguosaline, institutsioonid ning artiklis 3 osutatud 
asutused tagavad, et nad kohaldavad julgeolekusüsteemi ja 
julgeolekumeetmeid, mis põhinevad nende vastavates õigus- ja 
haldusnormides sätestatud julgeolekupõhimõtetel ja miinimums ­
tandarditel ning mis kajastuvad artikli 11 kohaselt kehtestatavas 
korras, tagamaks et käesoleva lepingu kohaselt edastatud või 
vahetatud salastatud teabe suhtes kohaldatakse võrdväärse tase ­
mega kaitset.  
Artikkel 7  
1. Lepinguosalised tagavad, et kõik isikud, kes vajavad või 
võivad vajada oma ametiülesannete täitmiseks juurdepääsu käes ­
oleva lepingu kohaselt edastatud või vahetatud teabele, peavad 
enne, kui neile antakse sellisele teabele juurdepääsu luba, läbima 
nõuetekohase julgeolekukontrolli.  
2. Julgeolekukontrolli alusel peab olema võimalik otsustada, 
kas isikule võib tema lojaalsust ja usaldusväärsust arvesse võttes 
võimaldada juurdepääsu salastatud teabele.  
Artikkel 8  
Lepinguosalised annavad vastastikust abi käesoleva lepingu 
kohaselt edastatava või vahetatava salastatud teabe julgeoleku 
küsimustes ja ühist huvi pakkuvatel julgeolekuteemadel. Artiklis 
11 osutatud asutused viivad läbi vastastikuseid julgeolekualaseid 
konsultatsioone ja kontrolle, et hinnata oma vastutusalas olevate 
nimetatud artikli kohaselt kehtestatavate julgeolekukordade 
tõhusust.  Artikkel 9  
1. Käesoleva lepingu kohaldamisel saadetakse:  
a) ELi puhul kogu post nõukogu registri juhataja ( Chief Registry 
Officer ) kaudu, kes saadab selle vajadusel lõike 2 kohaselt 
edasi liikmesriikidele ja institutsioonidele või artiklis 3 
osutatud asutustele;  
b) Liechtensteini puhul kogu post Liechtensteini siseministee ­
riumi registri juhatajale ( Chief Registry Officer ) ning saadetakse 
vajadusel edasi ELi juures asuva Liechtensteini esinduse 
kaudu.  
2. Erandkorras võib ühe lepinguosalise saadetud posti, millele 
on juurdepääs üksnes kõnealuse lepinguosalise teatavatel päde ­
vatel ametnikel, organitel või teenistustel, adresseerida funktsio ­
naalsetel põhjustel teise lepinguosalise teatavatele pädevatele 
ametnikele, organitele või teenistustele, kes on määratud vastu ­
võtjaks ja kellel on sellisele postile juurdepääsu ainuõigus nende 
pädevust ja teadmisvajadust arvesse võttes. ELi puhul edastatakse 
selline post vastavalt vajadusele kas nõukogu registri juhataja, 
Euroopa Komisjoni registri juhataja või Euroopa välisteenistuse 
registri juhataja kaudu. Liechtensteini puhul saadetakse selline 
post ELi juures asuva Liechtensteini esinduse kaudu.  
Artikkel 10  
Käesoleva lepingu rakendamise üle teostavad järelevalvet Liech ­
tensteini siseminister, nõukogu peasekretär ja julgeolekuküsi ­
muste eest vastutav Euroopa Komisjoni liige.  
Artikkel 11  
1. Käesoleva lepingu rakendamiseks kehtestavad lõigetes 2, 3 
ja 4 määratud kolm asutust julgeolekukorra, mille eesmärk on 
sätestada käesoleva lepingu kohase salastatud teabe vastastikuse 
kaitse standardid.  
2. Liechtensteini siseministeerium töötab välja Liechtenstei ­
nile käesoleva lepingu alusel edastatava salastatud teabe kaitseks 
ja turbeks julgeolekukorra.  
3. Nõukogu peasekretariaadi julgeolekubüroo vastutab 
nõukogu peasekretäri juhtimisel ja tema eest ning, tegutsedes 
nõukogu nimel ja alluvuses, käesoleva lepingu kohaselt ELile 
edastatud salastatud teabe kaitseks ja turbeks vajaliku julgeole ­
kukorra väljatöötamise eest.ET 21.7.2010 Euroopa Liidu Teataja L 187/3
4. Euroopa Komisjoni julgeolekudirektoraat töötab julgeole ­
kuküsimuste eest vastutava Euroopa Komisjoni liikme juhtimisel 
välja julgeolekukorra, mille eesmärk on kaitsta käesoleva lepingu 
kohaselt Euroopa Komisjonis ja selle ametiruumides edastatud 
või vahetatud salastatud teavet.  
5. ELi puhul peab lõikes 1 nimetatud julgeolekukorra heaks 
kiitma nõukogu julgeolekukomitee.  
Artikkel 12  
Artiklis 11 osutatud asutused kehtestavad korra, mida tuleb 
järgida käesoleva lepingu kohaselt edastatava või vahetatava 
salastatud teabe tõendatud või oletatava kahjustamise korral.  
Artikkel 13  
Kumbki lepinguosaline kannab oma käesoleva lepingu rakenda ­
misega seotud kulud.  
Artikkel 14  
Enne salastatud teabe edastamist või vahetamist lepinguosaliste 
vahel kooskõlas käesoleva lepinguga jõuavad artiklis 11 
osutatud julgeolekuküsimuste eest vastutavad asutused ühisele 
seisukohale, et vastuvõttev lepinguosaline on võimeline kaitsma 
ja turvama teavet viisil, mis on kooskõlas nimetatud artikli 
kohaselt kehtestatava korraga.  
Artikkel 15  
Käesolev leping ei takista lepinguosalisi sõlmimast muid salas ­
tatud teabe edastamise või vahetamisega seotud lepinguid, tingi ­
musel et need ei ole vastuolus käesoleva lepingu sätetega.  
Artikkel 16  
Käesoleva lepingu tõlgendamisest või kohaldamisest tulenevad 
vaidlused Liechtensteini ja ELi vahel lahendatakse lepinguosaliste 
vaheliste läbirääkimiste teel.  Artikkel 17  
1. Käesolev leping jõustub järgmise kuu esimesel päeval 
pärast seda, kui lepinguosalised on teatanud teineteisele lepingu 
jõustamiseks vajalike siseriiklike menetluste lõpuleviimisest.  
2. Kumbki lepinguosaline teavitab teist lepinguosalist oma 
õigus- ja haldusnormide muudatustest, mis võivad mõjutada 
käesolevas lepingus osutatud salastatud teabe kaitset.  
3. Käesolevat lepingut võib selle muutmise kaalumiseks läbi 
vaadata kummagi lepinguosalise taotlusel.  
4. Kõik käesoleva lepingu muudatused tehakse kirjalikult 
lepinguosaliste ühisel kokkuleppel. Need jõustuvad pärast 
lõikes 1 sätestatud teineteisele teatamist.  
Artikkel 18  
Kumbki lepinguosaline võib käesoleva lepingu denonsseerida, 
teatades sellest kirjalikult teisele lepinguosalisele. Denonsseeri ­
mine jõustub kuus kuud pärast seda, kui teine lepinguosaline 
on denonsseerimiskirja kätte saanud, kuid see ei mõjuta käes ­
oleva lepingu kohaselt juba jõustunud kohustusi. Eelkõige jätka ­
takse kogu käesoleva lepingu kohaselt edastatud või vahetatud 
salastatud teabe kaitsmist kooskõlas käesoleva lepingu sätetega.  
Selle kinnituseks on vastavad täievolilised esindajad käesolevale 
lepingule alla kirjutanud.  
Sõlmitud Brüsselis kuuendal juulil kahe tuhande kümnendal 
aastal kahes ingliskeelses eksemplaris.  
Liechtensteini Vürstiriigi nimel  Euroopa Liidu nimelET L 187/4 Euroopa Liidu Teataja 21.7.2010